Voel jy soms dalk ook so laag, vuil en sondig soos die misdadiger aan die kruis? Geen sonde is te groot om vergewe te word nie! Bely jou sonde eerlik teenoor jou Verlosser en glo die verklaring van Hom wat aan die middelste kruis vir jou gesterf het: Vandag, saam met My in die paradys!
Dit is aangrypend om te dink dat Christus besig was om te bid vir mense wat Hom uit haat aan ’n kruis vasgespyker het. Gedryf deur sy liefde vir die mens bid Hy om vergifnis wetende dat dit Hom sy lewe gaan kos. Wanneer Hy bid dat die Vader hulle moet vergewe, dan bid Hy dat hull tot die volle besef sal kom dat hul skuld betaal is om daardeur met God versoen te word.